JULKAISUVAPAA HETI

Continentalin maatalousrenkaille 10 vuoden takuu

* **Continental lanseeraa maatalousrenkailleen jopa kymmenen vuoden takuun Euroopan markkinoilla.**
* **Takuu renkaan romuuntumiseen johtaneissa vahingoissa on kaksi vuotta ostopäivästä.**

Takuu koskee kaikkia Continentalin maatalousrenkaita, jotka on valmistettu 1.8.2017 jälkeen ja joissa on virallinen tuotekoodi ja “Engineered for Efficiency” -logo. Takuun piiriin kuuluvat TractorMaster- ja CombineMaster-renkaiden 70- ja 85-sarjan renkaat. Takuu koskee myös TractorMaster Hybrid-, VF TractorMaster- ja VF CombineMaster -renkaita, jotka lanseerataan vuonna 2020.

**Takuu kattaa erilaisia vahinkoja**

Continentalin maatalousrenkaiden takuu kattaa materiaali- ja valmistusvirheiden lisäksi odottamattomista vaurioista renkaan romuuntumiseen johtavat vahingot. Kaikki renkaat, jotka täyttävät takuuehdot korvataan uudella renkaalla. Enimmäiskorvaus määräytyy aina prosentteina todellisesta jäljellä olevasta kulutuspinnan syvyydestä tai renkaan ostopäivästä riippuen.

Jos valmistusvirhe tai materiaalivaurio tekee renkaasta käyttökelvottoman, sovelletaan pidennettyä tuotetakuuta, jolloin Continental korvaa uuden renkaan jopa 10 vuoden ajan ostopäivästä.

Odottamattomasti ja tarkoituksettomasti tapahtuvissa renkaan romuuntumiseen johtaneissa tilanteissa, kuten renkaan vaurioituminen, puhkeaminen tai vieraiden esineiden aiheuttama vika, uuden renkaan takuu on voimassa kaksi vuotta ostopäivästä.

**Globaali ja paikallinen maatalousalan teknologiakumppani**

Continentalin maatalousrenkaiden valikoima on suunniteltu parantamaan maatalouskoneiden suorituskykyä ja työn laatua sekä vähentämään resursseja.

Maatalousrenkaiden runko on rakennettu älykkäällä N.flex-tekniikalla, joka tekee renkaasta äärimmäisen vankan ja iskunkestävän. Se mahdollistaa renkaan kylkialueen joustavuuden, mikä takaa loistavan ajettavuuden ja vähentää maaperän tiivistymistä.

Uusimmalla, Very High Flexion (VF) -teknologialla varustetuissa maatalousrenkaissa on erittäin joustavat kylkialueet, jotka parantavat tehokkaasti renkaiden kestävyyttä ja suuntavakautta matalilla ilmanpaineilla tai suurilla kuormilla.

**Lisätietoja:**

Petri Enges

Myyntipäällikkö, maatalousrenkaat
Continental Rengas Oy

petri.enges@conti.de

Puh. 040 508 7854

*Continental kehittää edellä käyvää teknologiaa ja palveluita ihmisten ja tavaroiden verkottuneeseen ja vastuulliseen liikkumiseen. Vuonna 1871 perustettu yritys tarjoaa turvallisia, tehokkaita, älykkäitä ja edullisia ratkaisuja ajoneuvoja, koneita, liikennettä sekä kuljetuksia varten. Vuonna 2018 Continentalin liikevaihto oli 44,4 miljardia euroa, ja se työllistää yli 244 000 työntekijää 61 maassa.*[*www.continental-rengas.fi*](http://www.continental-rengas.fi)